CELEX: C2004/284/46
Language: lt
Date: 2004-11-20 00:00:00
Title: Byla T-363/04 Koipe Corporación, S.L. 2004 m. rugpjūčio 31 d. pareikštas ieškinys Vidaus rinkos derinimo tarnybai (VRDT)

20.11.2004   
            
            
               LT
            
            
               Europos Sąjungos oficialusis leidinys
            
            
               C 284/23
            
         Koipe Corporación, S.L. 2004 m. rugpjūčio 31 d. pareikštas ieškinys Vidaus rinkos derinimo tarnybai (VRDT)
   (Byla T-363/04)
   (2004/C 284/46)
   Proceso kalba: ispanų
   2004 m. rugpjūčio 31 d. Europos Bendrijų Pirmosios instancijos teisme buvo pareikštas Koipe Corporación, S.L., įsteigtos San Sebastián (Ispanija), atstovaujamos advokato Marcos Fernández de Béthencourt, ieškinys Vidaus rinkos derinimo tarnybai (VRDT).
   Ieškovas Pirmosios instancijos teismo prašo:
   
               —
            
            
               panaikinti VRDT ketvirtosios apeliacinės tarybos 2004 m. gegužės 11 d. sprendimą, paskelbtą byloje R-1109/2000-4;
            
         
               —
            
            
               paskelbti negaliojančiu prašomą įregistruoti prekių ženklą arba prireikus atmesti paraišką įregistruoti Bendrijos prekių ženklą Nr. 236 588„LA ESPAÑOLA“ visoms paraiškoje nurodytoms prekėms, ir
            
         
               —
            
            
               priteisti iš VRDT ir iš šalių, kurios galėtų įstoti į bylą bei kurių reikalavimai nebūtų patenkinti, bylinėjimosi išlaidas.
            
         Teisiniai pagrindai ir pagrindiniai argumentai:
   
               Paraišką Bendrijos prekių ženklui pateikęs asmuo:
            
            
               Aceites del Sur S.A.
            
         
               Prašomas įregistruoti Bendrijos prekių ženklas:
            
            
               Figūrinis ženklas „LA ESPAÑOLA“ Paraiška Nr. 236 588 29 klasės prekėms (aliejai ir valgomieji riebalai) ir 30 klasės prekėms (majonezas su alyvuogių aliejumi).
            
         
               Ženklo ar žymens, kuriuo remiamasi protesto procese, savininkas:
            
            
               Ieškovas, kuris yra įmonės KOIPE, S.A., dalyvavusios Apeliacinės tarybos procese kaip prekių ženklų, kuriais buvo grindžiamas protesto procesas, savininkė, teisių perėmėjas.
            
         
               Ženklas ar žymuo, kuriuo remiamasi protesto procese:
            
            
               Figūriniai prekių ženklai „CARBONELL“ Bendrijos (Nr. 338 681), tarptautiniai (Nr. 244 428 ir Nr. 528 639) ir nacionaliniai (įregistruoti Ispanijoje Nr. 1 238 745, Nr. 1 698 613, Nr. 28 270 ir Nr. 252 783 ir Jungtinėje Karalystėje Nr. 730 990 ir Nr. 2 043 818, ir kiti) 29 klasės prekėms (alyvuogių aliejus ir grynas alyvuogių aliejus).
            
         
               Protestų skyriaus sprendimas:
            
            
               Atmesti protestą.
            
         
               Apeliacinės tarybos sprendimas:
            
            
               Atmesti apeliacinį skundą.
            
         
               Teisiniai pagrindai:
            
            
               Neteisingas Reglamento (EB) Nr. 40/94 8 straipsnio 1 dalies b punkto, 2 dalies c punkto ir 5 dalies taikymas.